પાકિસ્તાનની નેશનલ એસેમ્બલીની 272 સામાન્ય બેઠકોમાંથી 269 બેઠકોના વલણો અને પરિણામો આવી રહ્યા છે. તેના પ્રમાણે ઈમરાન ખાનની પાર્ટી પાકિસ્તાન તહરીક-એ-ઈન્સાફને 122 બેઠકો, નવાઝ શરીફની પાર્ટી પીએમએલ-એનને 60 બેઠકો પર સરસાઈ મળતી દેખાઈ રહી છે. જ્યારે બિલાવલ ભુટ્ટોની આગેવાનીવાળી પાકિસ્તાન પીપલ્સ પાર્ટી 37 અને અન્ય પક્ષોને 40 થી વધુ બેઠકો પ્રાપ્ત થતી દેખાઈ રહી છે. એમએમએના ફઝલ ઉર રહમાન, જમાત-એ-ઈસ્લામીના સિરાજ ઉલ હક, પીએમએલ-એનના શાહબાઝ શરીફ, પીપીપીના બિલાવલ ભુટ્ટો પોતપોતાની બેઠકો પર ચૂંટણી હારી ગયા છે. પાકિસ્તાનના નવા કેપ્ટન બનવા માટે ઇમરાનખાન સૌથી અાગળ છે. જેમની પાર્ટીને બહુમત માટે માત્ર 15 સીટની જ જરૂર છે. આત્મઘાતી હુમલા અને સેના તરફથી ગોટાળાના આરોપોની વચ્ચે ઇમરાન ખાનની પાર્ટી લીડ કરી રહી છે. જ્યારે કે સત્તાધારી પીએમએલ-એનની સ્થિતિ નબળી છે..